

РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број: 06-2/1-18

15. јануар 2018. године

Б е о г р а д

**ЗАПИСНИК**

**ТРИДЕСЕТПРВЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ**

**НАРОДНЕ СКУПШТИНЕ РЕПУБЛИКЕ СРБИЈЕ**

**ПОНЕДЕЉАК, 15. ЈАНУАР 2018. ГОДИНЕ**

Седница је почела у 11.00 часова.

Седницом је председавао председник Одбора Ненад Чанак. Седници су присуствовали чланови Одбора Весна Марковић, Жарко Мићин, Звонимир Ђокић, Драган Шормаз, Дејан Раденковић, Гордана Чомић, Муамер Бачевац, Хаџи Милорад Стошић и Елвира Ковач и заменици чланова Одбора Оливера Пешић, Владимир Ђурић и Дубравка Филиповски. Седници нису присуствовали чланови Одбора Милимир Вујадиновић, Душица Стојковић, Петар Јојић и Наташа Вучковић.

На предлог председника Одбора, једногласно је усвојен

**Дневни ред**

1. Одређивање делегације Одбора за 13. Конференцију парламентарних одбора за европске интеграције/послове земаља учесница у Процесу стабилизације и придруживања у Југоисточној Европи – КОСАП, која ће бити одржана 25-26. фебруара 2018. године, у Скопљу;
2. Одређивање чланова Одбора за делегацију Народне скупштине која ће учествовати на Интерпарламентарној конференцији „Моћ новчаника: Буџетске надлежности и процедуре у Европском парламенту“, која ће бити одржана 26. фебруара 2018. године, у Скопљу;
3. Иницијатива Директората за демократску подршку, Генералног директората за спољну политику Европског парламента за заједничку организацију конференције чији домаћин би била Народна скупштина Републике Србије и Одбор за европске интеграције, 13. априла 2018. године, на тему „Коришћење ИПАРД фонда ЕУ“.
4. Иницијатива за учешће Гордане Чомић на 11. Форуму Европа-Украјина, на тему „Придруживање Европској унији и шта даље“, који ће бити одржан у Жешову, у Пољској, 13-14. марта 2018. године;
5. Иницијатива за организовање Конференције „Идејом ЕУ до мира и развоја“, коју ће Одбор за европске интеграције организовати у првој половини маја 2018. године.

**Тачка 1.**

Председник Одбора, Ненад Чанак, отворио је прву тачку дневног реда и предложио да делегацију Одбора за 13. Конференцију парламентарних одбора за европске интеграције/послове земаља учесница у Процесу стабилизације и придруживања у Југоисточној Европи – КОСАП, која ће бити одржана 25-26. фебруара 2018. године, у Скопљу, чине: Ненад Чанак, Драган Шормаз и Муамер Бачевац. Предлог је једногласно усвојен.

**Тачка 2.**

Председник Одбора, Ненад Чанак, предложио је чланове Одбора Елвиру Ковач и Жарка Мићина за делегацију Народне скупштине која ће учествовати на Интерпарламентарној конференцији „Моћ новчаника: Буџетске надлежности и процедуре у Европском парламенту“, која ће бити одржана 26. фебруара 2018. године, у Скопљу. Предлог је једногласно усвојен.

**Тачка 3.**

Иницијатива Директората за демократску подршку, Генералног директората за спољну политику Европског парламента за заједничку организацију конференције чији домаћин би била Народна скупштина Републике Србије и Одбор за европске интеграције, 13. априла 2018. године, на тему „Коришћење ИПАРД фонда ЕУ“, једногласно је прихваћена.

**Тачка 4.**

Иницијатива за учешће Гордане Чомић на 11. Форуму Европа-Украјина, на тему „Придруживање Европској унији и шта даље“, који ће бити одржан у Жешову, у Пољској, 13-14. марта 2018. године, једногласно је прихваћена.

**Тачка 5.**

Иницијатива за организовање Конференције „Идејом ЕУ до мира и развоја“, коју ће Одбор за европске интеграције организовати у првој половини маја 2018. године, прихваћена је једногласно. Договорено је да ће бити одржан састанак чланова Одбора, како би биле договорене теме и питања за Конференцију. Д. Шормаз је подржао идеју за организовање Конференције и предложио да једна од тема буде „Безбедност у Европској унији“, јер та тема код нас није заступљена, а изузетно је значајна јер је Европска унија највећа економска сила у свету, али није успела да се наметне као политичка сила, управо због питања безбедности.

Седница је завршена у 11.25 часова.

На седници Одбора је вођен тонски запис.

СЕКРЕТАР ОДБОРА ПРЕДСЕДНИКА ОДБОРА

Александар Ђорђевић Ненад Чанак